Тръстиков блатар
Тръстиковият блатар (Circus aeruginosus) е средно голяма дневна граблива птица от семейство Ястребови (Accipitridae).

Физическа характеристика 
 Дължината на тялото: 50 cm
 Размах на крилете: 120 – 140 cm. Женската е малко по-едра.
 Тегло: 500 – 700 g

Разпространение 
Среща се в Европа (включително България), Азия и Африка. Обитава блатисти и крайбрежни местности.

Начин на живот и хранене 
Прелетна птица, в България гнезди. Храни се жаби, водни птици, гризачи, насекоми и рядко лови риба в плитчините.

Размножаване 

Моногамни птици. Строи гнездото си сред гъста тръстика, съобразявайки височината му с нивото на водата. Снася 3-6 яйца, които мъти женската в продължение на около 35 дни. Малките напускат гнездото на около 32-35 дневна възраст и родителите ги хранят още известно време. Отглежда едно люпило годишно.

Подвидове 
 C. a. aeruginosus
 C. a. harterti

Природозащитен статус 
 Червен списък на световнозастрашените видове (IUCN Red list) - Незастрашен (Least Concern LC)
 Директива за птиците на ЕС – Приложение 1

На територията на България е защитен от закона вид.

Бележки 

Блатари
Фауна на Палеарктика
Фауна на Афротропическата област
Фауна на Индо-Малайската област